सर्च हमेशा प्रौढ़ शिक्षा को बढ़ावा देने के लिए करता है कार्य : सिंह
ग्रामीणक्षेत्र में कुछ ढोंगी बाबा कई चमत्कार आग दिखाकर लोगों को अपने जाल में फांसते हैं और ग्रामीण क्षेत्र में बसे भोले-भाले लोग भी उनके चंगुल में फंसकर, अंधविश्वास का शिकार हो जाते हैं। ढोंगी बाबा किसी प्रकार का कोई चमत्कार नहीं दिखाते, बल्कि वे भी वैज्ञानिक तरीकों का ही इस्तेमाल करते हैं, जिसे कोई भी व्यक्ति कर सकता है। ये विचार सर्च राज्य संसाधन केंद्र के स्त्रोत व्यक्ति ब्रह्मप्रकाश ने शुक्रवार को गांव बेगमपुर बाल रांगड़ान में सर्च के तत्वावधान में विज्ञान दिवस सप्ताह पर आयोजित चमत्कारों की वैज्ञानिक व्याख्या या चमत्कारों का पर्दाफाश समतुल्यता कार्यक्रम में व्यक्त किए। गांव बेगमपुर में आयोजित चमत्कारों का पर्दाफाश कार्यक्रम में सर्च के स्त्रोत व्यक्ति ब्रह्मप्रकाश ने आग खाना, हवा में कोई वस्तु पैदा करना, पानी का गायब करना, जीभ से त्रिशूल निकालना, नारियल से भूत भस्म करना, हल्दी से कुमकुम बनाना, छलनी में पानी रोकना आदि तथाकथित चमत्कार दिखाए। वहीं सर्च संकाय सदस्य अजमेर सिंह ने कहा कि सर्च हमेशा से ही प्रौढ़ शिक्षा को बढ़ावा देने के लिए कार्य करता रहा है। जो व्यक्ति बेसिक पढ़ चुके हैं और जो लोग स्कूल छोड़ चुके हैं, वे प्रौढ शिक्षा के तहत तीसरी स्तर की कक्षाओं के लिए परीक्षाएं देकर प्रमाण पत्र हासिल कर सकते हैं, इस मौके पर सरपंच विकास कुमार, सर्च कॉर्डिनेटर राममेहर सिंह, सूरज सहित अन्य व्यक्ति मौजूद रहे।
hin_Deva hin_Deva